Δημοψήφισμα του Σιλχέτ (1947)

Το δημοψήφισμα του Σιλέτ ήταν δημοψήφισμα το οποίο έλαβε χώρα στην επαρχία του Σιλέτ, με σκοπό να αποφασιστεί εάν η επαρχία Σιλέτ θα παραμείνει μέρος του Άσαμ και θα ενταχθεί στην Ινδία ή αν θα ενταχθεί στην επαρχία της Ανατολικής Βεγγάλης και το Πακιστάν, με ισχύ από τις 15 Αυγούστου 1947. Η πλειοψηφία των ψηφοφόρων επέλεξε την ένταξη στο Πακιστάν, ωστόσο, η Κοιλάδα Μπαράκ παρέμεινε στην Ινδία.

 Παρασκήνιο 
Η διαίρεση της Ινδίας είχε οριστεί να γίνει με βάσει τις θρησκευτικές γραμμές. Οι περιοχές με Μουσουλμανική πλειοψηφία θα προσαρτούνταν στο Πακιστάν, ενώ οι περιοχές με Ινδουιστική πλειοψηφία θα παρέμεναν στην Ινδία. Το Σιλέτ ήταν μια επαρχία με πλειοψηφία Μουσουλμάνων στο Άσαμ. Ως σύνολο, το Άσαμ αποτελούσε επαρχία με Ινδουιστική πλειοψηφία. Στο Σιλέτ η κύρια γλώσσα ήταν η τοπική Σιλέτι και τα Βεγγαλικά, ενώ στην υπόλοιπη επαρχία η κυρίαρχη γλώσσα ήταν τα Ασσαμικά. Η Κυβέρνηση του Άσαμ πίστευε ότι η απόσχιση του Σιλέτ θα καθιστούσε τη πολιτεία πιο ομοιογενή και ισχυρότερη. Το 1946, ο πρωθυπουργός του Άσαμ Γκοπινάθ Μπορντολόι δήλωσε ότι η επιθυμία του ήταν "η ένταξη του Σιλέτ στην Ανατολική Βεγγάλη". Στις 3 Ιουλίου 1947, η κυβέρνηση της Βρετανικής Ινδίας ανακοίνωσε ότι στις 7 Ιουλίου 1947 θα λάβει χώρα δημοψήφισμα για το μελλοντικό καθεστώς του Σιλέτ. Ο Χ. Κ. Στοκ διορίστηκε επίτροπος του δημοψηφίσματος.

 Αποτέλεσμα 
δεξιά|μικρογραφία|272x272εσ|Η Διαίρεση Σιλχέτ στο σημερινό Μπαγκλαντές
Η πλειοψηφία του πληθυσμού ψήφισε υπέρ της ένταξης στο Πακιστάν. Η απόφαση τέθηκε σε εφαρμογή στο Άρθρο 3 του Νόμου Ινδικής Ανεξαρτησίας στις 18 Ιουλίου 1947. Η γραμμή Ράντκλαϊφ δημοσιεύθηκε στις 12 Αυγούστου 1947. Ωστόσο, η Κοιλάδα Μπαράκ, συμπεριλαμβανομένου του Καριμγκάντζ, προσαρτήθηκε στην Ινδία, ενώ το υπόλοιπο Σιλέτ εντάχθηκε στην Ανατολική Βεγγάλη. 

Οι κάτοικοι του Σιλέτ ήταν διχασμένοι σχετικά με το ζήτημα της ένταξης του Σιλέτ στην Ανατολική Βεγγάλη. Η τελική γραμμή Ράντκλαϊφ έδωσε κάποιες περιοχές του Σιλέτ όπως το Καριμγκάντζ στην Ινδία ενώ το υπόλοιπο Σιλέτ εντάχθηκε στο Ανατολικό Πακιστάν. Το Καριμγκάντζ είχε πλειοψηφία μουσουλμάνων, οι οποίοι ψήφισαν υπέρ της ένταξης στο Πακιστάν, ενώ άλλες περιοχές όπως το Μουλβιμπαζάρ ψήφισαν υπέρ της παραμονής στην Ινδία.https://muradqureshi.com/sylhets-own-brexit-partition-referendum-of-1947/

Η Ινδία έλαβε τρεισήμισι θάνα από το Σιλχέτ.  Ωστόσο, οι Ασσαμέζοι καλωσόρισαν το αποτέλεσμα του δημοψηφίσματος. Έτσι, το μεγαλύτερο μέρος της επαρχίας Σιλέτ της αποικιακής επαρχίας του Άσαμ εντάχθηκε στο Ανατολικό Πακιστάν. Στη συνέχεια, η Ανατολική Βεγγάλη αποσχίστηκε και μετασχηματίστηκε στο ανεξάρτητο Μπανγκλαντές τον Δεκέμβριο του 1971.

Τα αποτελέσματα ανά επαρχία ήταν τα παρακάτω:

 Επαρχία  Σύνολο ψηφοφόρων  Ψήφοι υπέρ της ένταξης στο Πακιστάν  Ψήφοι υπέρ της ένταξης στην Ινδία Βόρειο Σιλέτ  141.131  68.381  38.871 Καριμγκάντζ  100.243  41.262  40.536 Χαμπιγκάντζ  135.526  54.543  36.592 Νότια (Μουλβιμπαζάρ)  79.024  31.718  33.871 Σουναμγκάντζ  90.891  43.715  34.211Σύνολο 546.815  239.619  184.081

 Παραπομπές 

Κατηγορία:Ιστορία του Μπανγκλαντές
Κατηγορία:Εκλογές στο Μπανγκλαντές